**Compasiune și înțelegere**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să mă iertați că mă exprim cam “plastic”

Sunt doar un om și nicimăcar poet,

Nu am în mine un tupeu fantastic

să-mi fac din poezie un afet.

N-oi folosi cuvântul ca o armă

ca să resping dorința de atac

ce unii au primit-o ca pe-o karmă

și-o promovează sub al lor “cerdac”.

Îi las s-atace cu a lor putere,

s-arunce cu cuvinte sau compost,

să-și satisfacă propria plăcere

de a rămâne goi și fără rost.

Iar de-or clama cuprinși de încântare

că sunt licențiati în bătălii,

am să le spun direct, cu nepăsare,

că sunt prea mici să sape-n temelii.

De ce se angrenează în războaie

și își arogă grad de teutoni?

Cum de nu simt că spada lor greoaie

a ruginit sub proprii neuroni?

Să-și ducă bătălia mincinoasă

în frigul lor morbid și abisal,

iar de-or simți interna lor angoasă

să ceară ajutorul la spital.

Să-și lase viziera unor funcții

recunoscute doar de propriul clan

spre a primi dreptatea unor puncții

ce-i va trata de frigul grosolan.

Au nu se văd, uitându-se în tindă

că-s cocoșati de propriul fenotip,

că sunt nisip turnat într-o oglindă

ce soarta-a mătuit-o fără chip?

Oglinda lor e plină de defecte

și ne prezintă lumea cum vor ei,

Dar nu concep în viață să accepte

că s-au născut prea goi, fără temei.

Soldați se cred și fără de păcate

și-atacă cu licențe în prostii,

neurmărind ideea de dreptate

sunt mercenarii fără fudulii.

Poți să-i condamni că își aleg războiul

s-atace o redută fără porți

și-aruncă în cuvinte tot puroiul

ce l-au cules din propriile cărți?

Îi voi primi cu pâine și cu apă

și cu speranța că se vor schimba,

Atacul lor să fie o etapă

dintr-un trecut ce azi va sucomba.